Jorma Kallio (kaupunginjohtaja)

Jorma Juhani Kallio (s. 19. huhtikuuta 1942 Akaa) oli pitkäaikainen Naantalin kaupunginjohtaja vuosina 1976–2000. Hän on puoluetaustaltaan kokoomuslainen. Kallion virkakaudella Naantaliin tuli Muumimaailma ja Naantalin kylpylä, osittain hänen ansiostaan. Kallio painotti urallaan taloudenhoidon tärkeyttä.

Kallion vanhemmat olivat kaupunginsihteeri Johannes Kallio ja Sylvi Karri. Hän valmistui oikeustieteen kandidaatiksi Helsingin yliopistosta vuonna 1967 ja sai varatuomarin arvon vuonna 1973. Kallio toimi Vammalan kaupunginsihteerinä vuosina 1968–1971, ja ennen Naantaliin tuloa Kallio oli Oulaisten kauppalanjohtaja vuosina 1971–1976. Kallio omisti myös ravintola Naantalin Seurahuoneen 2000-luvun alussa.

Lähteet 

Naantalin kaupunginjohtajat
Suomalaiset juristit
Kansallisen Kokoomuksen poliitikot
Vuonna 1942 syntyneet
Elävät henkilöt